PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ০১ সেপ্টেম্বর, ২০২০
দেশে গত ২৪ ঘন্টায় ৬৫,০৮১ জন আরোগ্য লাভ করেছেন অন্যদিকে ৬৯,৯২১ জন নতুন করে আক্রান্ত হয়েছেন; গত ২৪ ঘন্টায় আরও ৮১৯ জনের মৃত্যু হয়েছে
দেশে গত পাঁচদিন ধরে দৈনিক ভিত্তিতে ৬০ হাজারের বেশি আরোগ্য লাভের যে প্রবণতা অব্যাহত রয়েছে, তার সঙ্গে সঙ্গতি রেখেই গত ২৪ ঘন্টাতেও আরোগ্য লাভ করেছেন ৬৫,০৮১ জন। এর ফলে, দেশে করোনায় আক্রান্ত ব্যক্তির আরোগ্য লাভের সংখ্যা বেড়ে হয়েছে ২৮ লক্ষ ৩৯ হাজার ৮৮২। একইভাবে, কোভিড-১৯ আক্রান্তদের মধ্যে সুস্থতার হার আরও বেড়ে হয়েছে ৭৭ শতাংশ। দেশে নিশ্চিতভাবে করোনায় আক্রান্তের সংখ্যার তুলনায় আরোগ্য লাভের সংখ্যা এখন ৩.৬১ গুণ বেশি। দেশে আজ পর্যন্ত নিশ্চিতভাবে করোনায় আক্রান্তের সংখ্যা ৭ লক্ষ ৮৫ হাজার ৯৯৬-এর তুলনায় আরোগ্য লাভের সংখ্যা ২০ লক্ষ ৫৩ হাজারের বেশি।
দেশে জুলাই মাসের প্রথম সপ্তাহে আরোগ্য লাভের সংখ্যা আগস্ট মাসের শেষ সপ্তাহের তুলনায় চারগুণ বেড়েছে। দেশে গত ২৪ ঘন্টায় পাঁচটি রাজ্য থেকে এযাবৎ সর্বাধিক সংখ্যায় আক্রান্তের খবর মিলেছে। এই রাজ্যগুলি হল – মহারাষ্ট্র , অন্ধ্রপ্রদেশ , কর্ণাটক , তামিলনাড়ু  এবং উত্তরপ্রদেশ । এই পাঁচটি রাজ্যের আক্রান্তের সংখ্যা দেশে গত ২৪ ঘন্টায় মোট আক্রান্তের প্রায় ৫৬ শতাংশ। অবশ্য এই পাঁচটি রাজ্য থেকেই আবার গত ২৪ ঘন্টায় সর্বাধিক সংখ্যায় করোনা আক্রান্ত ব্যক্তি আরোগ্য লাভ করেছেন অথবা হাসপাতাল থেকে ছাড়া পেয়েছেন। দেশে গত ২৪ ঘন্টায় যে ৬৫,০৮১ জন ব্যক্তি আরোগ্য করেছেন তার ৫৮.০৪ শতাংশই এই পাঁচটি রাজ্য থেকে। পরিসংখ্যান অনুযায়ী, সর্বাধিক ১১,১৫৮ জন রোগী আরোগ্য লাভ করেছেন মহারাষ্ট্র থেকে। এরপর রয়েছে অন্ধ্রপ্রদেশ ও কর্ণাটক। এই দুই রাজ্যে আরোগ্য লাভের সংখ্যা যথাক্রমে ৮,৭৭২ এবং ৭,২৩৮। এদিকে তামিলনাড়ুতে সুস্থতার সংখ্যা গত ২৪ ঘন্টায় ৬,০০৮ এবং উত্তরপ্রদেশে এই সংখ্যা ৪,৫৯৭।
দেশে গত ২৪ ঘন্টায় যে ৮১৯ জনের মৃত্যু হয়েছে তার ৬৫.৪ শতাংশ বা ৫৩৬ জনেরই মৃত্যু হয়েছে এই পাঁচটি রাজ্যে। সবথেকে বেশি মৃত্যুর খবর মিলেছে মহারাষ্ট্র থেকে ১৮৩ জনের। এরপর রয়েছে কর্ণাটক , তামিলনাড়ু , অন্ধ্রপ্রদেশ  এবং উত্তরপ্রদেশ ।
বিস্তারিত বিবরণের জন্য https://pib.gov.in/PressReleasePage.aspx?PRID=1650296 – এই লিঙ্কে ক্লিক করুন।
করোনায় নতুন করে আক্রান্তের সংখ্যা, সুস্থতার সংখ্যা এবং মৃত্যু সংখ্যা সংক্রান্ত রাজ্য/কেন্দ্রশাসিত অঞ্চলগুলির তথ্য
বিস্তারিত বিবরণের জন্য https://pib.gov.in/PressReleasePage.aspx?PRID=1650294 – এই লিঙ্কে ক্লিক করুন।
দেশে মোট ৪.৩৩ কোটি নমুনা পরীক্ষার মধ্যে ১.২২ কোটি পরীক্ষা গত ২ সপ্তাহে হয়েছে; গত ২৪ ঘণ্টায় ১০ লক্ষের বেশী পরীক্ষা হয়েছে; ২২টি রাজ্য ও কেন্দ্রশাসিত অঞ্চলে প্রতি ১০ লক্ষ জন পিছু হিসেবে নমুনা পরীক্ষার হার জাতীয় হারের থেকে বেশী
কেন্দ্রের টেস্ট, ট্রাক ও ট্রিট নীতি অনুসরণ করে রাজ্য ও কেন্দ্রশাসিত অঞ্চলগুলি প্রচুর নমুনা পরীক্ষা করায় সংক্রমিতদের দ্রুত শনাক্তকরণ ও চিকিৎসার ব্যবস্থা করার ফলে সুস্থ হয়ে ওঠার হার বাড়ছে। দেশে মোট ৪,৩৩,২৪,৮৩৪টি নমুনা পরীক্ষার মধ্যে শেষ দুই সপ্তাহে নমুনা পরীক্ষা হয়েছে ১,২২,৬৬,৫১৪টি। রাজ্য ও কেন্দ্রশাসিত অঞ্চলগুলি ক্রমশ নমুনা পরীক্ষার হার বৃদ্ধি করছে। তামিলনাডু, উত্তরপ্রদেশ ও মহারাষ্ট্র এই কাজে অগ্রণী ভূমিকা পালন করছে। দেশে মোট নমুনা পরীক্ষার মধ্যে এই তিনটি রাজ্যে প্রায় ৩৪% পরীক্ষা হয়েছে। গত চব্বিশ ঘন্টায় দেশে ১০, ১৬, ৯২০টি নমুনা পরীক্ষা হয়েছে। প্রতিদিন ১০ লক্ষের বেশী নমুনা পরীক্ষার ক্ষমতা অর্জনের ফলে সাপ্তাহিক নমুনা পরীক্ষার হার ক্রমবৃদ্ধিমান। জানুয়ারীর প্রথম সপ্তাহের হিসেবে বর্তমানে প্রতি সপ্তাহে এই পরীক্ষার হার চার গুণ বৃদ্ধি পেয়েছে। দেশ জুড়ে পরীক্ষাগারের সংখ্যা বৃদ্ধি পাওয়ার ফলে নমুনা পরীক্ষার হার বৃদ্ধি পাচ্ছে। বর্তমানে প্রতি ১০ লক্ষ জনের হিসেবে ৩১,৩৯৪টি নমুনা পরীক্ষা হচ্ছে। ২২টি রাজ্য ও কেন্দ্রশাসিত অঞ্চলে প্রতি ১০লক্ষ জন পিছু হিসেবে নমুনা পরীক্ষার হার জাতীয় হারের থেকে বেশী। যার মধ্যে গোয়া, দিল্লি, অন্ধ্র প্রদেশ ও তামিলনাডুতে দৈনিক পরীক্ষার হার সবথেকে বেশী।
বিস্তারিত বিবরণের জন্য https://pib.gov.in/PressReleasePage.aspx?PRID=1650337 – এই লিঙ্কে ক্লিক করুন।
সরবরাহ শৃঙ্খলে স্থিতাবস্থা বজায় রাখার জন্য অস্ট্রেলিয়া, ভারত ও জাপানের মন্ত্রীদের মধ্যে বৈঠক
কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল, অস্ট্রেলিয়ার বাণিজ্য, পর্যটন ও বিনিয়োগ মন্ত্রী মিঃ সিমন বিরমিংহাম এবং জাপানের অর্থনীতি, বাণিজ্য ও শিল্পমন্ত্রী মিঃ কাজিয়ামা হিরোশি আজ ভিডিও কনফারেন্সের মাধ্যমে মন্ত্রী পর্যায়ের বৈঠক করেছেন। মুক্ত, স্বচ্ছ, সমন্বিত, বৈষম্যহীন এবং স্থিতিশীল ব্যবসা-বাণিজ্য ও বিনিয়োগের পরিবেশ গড়ে তোলার বিষয়ে তাঁদের মধ্যে আলোচনা হয়েছে। তাঁরা খোলা বাজারের বিষয়ে তাঁদের অঙ্গীকার ব্যক্ত করেছেন। কোভিড-১৯ মহামারীর প্রেক্ষিতে সম্প্রতি আর্থিক ও প্রযুক্তিগত বিভিন্ন ক্ষেত্রে বিশ্ব জুড়ে যে পরিবর্তন হয়েছে, মন্ত্রীরা তা নিয়ে আলোচনা করেছেন। ভারত-প্রশান্ত মহাসাগরীয় অঞ্চলে সরবরাহ শৃঙ্খলকে স্বাভাবিক রাখার জন্য কি কি করণীয় তা নিয়েও তাঁদের মধ্যে আলোচনা হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1650328 – এই লিঙ্কে ক্লিক করুন।
জীবন-জীবিকার সুযোগ-সুবিধা সহ গরীব কল্যাণ রোজগার অভিযানের মাধ্যমে গ্রামবাসীদের ক্ষমতায়ন – সুফলভোগীদের সাফল্যের কাহিনী
কোভিড-১৯ মহামারীর কারণে নিজ নিজ গ্রামে ফিরে আসা প্রবাসী শ্রমিক এবং গ্রামাঞ্চলের ক্ষতিগ্রস্ত মানুষের জীবন-জীবিকার সুযোগ-সুবিধা তথা কর্মসংস্থানের লক্ষ্যে গরীব কল্যাণ রোজগার অভিযানের সূচনা হয়। এই অভিযানের মাধ্যমে সেই সমস্ত প্রবাসী শ্রমিক যাঁরা নিজে গ্রামে ফিরে এসেছেন তাঁদের মিশন মোড ভিত্তিতে কর্মসংস্থানের সুযোগ প্রদান করা হচ্ছে। দেশের ছয়টি রাজ্যের ১১৬টি জেলায় এই অভিযান রূপায়িত হচ্ছে এবং গ্রামবাসীরা ছাড়াও ফিরে আসা প্রবাসী শ্রমিকদের ক্ষমতায়নে এই অভিযান গুরুত্বপূর্ণ ভূমিকা নিচ্ছে। এই অভিযানের সাফল্যের সঙ্গে ১২টি কেন্দ্রীয় মন্ত্রক ও দপ্তরের পাশাপাশি, সংশ্লিষ্ট রাজ্য সরকারগুলির সর্বাত্মক প্রয়াস যুক্ত রয়েছে। এই অভিযানের সুফল হিসেবে প্রবাসী শ্রমিক ও গ্রামবাসীরা জীবন-জীবিকার স্বার্থে বিভিন্ন সুবিধা পাচ্ছেন। গরীব কল্যাণ রোজগার অভিযানের আওতায় দু'জন সুফলভোগীর দুটি সাফল্যের কাহিনী তুলে ধরা হল।
বিস্তারিত বিবরণের জন্য https://pib.gov.in/PressReleasePage.aspx?PRID=1650340 – এই লিঙ্কে ক্লিক করুন।
লাদাখ ও লাক্ষ্মাদ্বীপ এক দেশ, এক রেশন কার্ড ব্যবস্থার জাতীয় পোর্টাবিলিটি ক্লাস্টারের আওতায় অন্তর্ভুক্ত হয়েছে
কেন্দ্রীয় গ্রাহক, খাদ্য ও গণবন্টন বিষয়ক মন্ত্রী শ্রী রামবিলাস পাসোয়ান সম্প্রতি এক দেশ, এক রেশন কার্ড কর্মসূচির অগ্রগতি পর্যালোচনা করেছেন। কর্মসূচি রূপায়ণের অগ্রগতি পর্যালোচনার সময় কেন্দ্রশাসিত লাদাখ ও লাক্ষ্মাদ্বীপে প্রয়োজনীয় সমস্ত কারিগরি প্রস্তুতি সম্পন্ন হয়েছে বলে জানানো হয়। এই দুই কেন্দ্রশাসিত অঞ্চল এক দেশ, এক রেশন কার্ড ব্যবস্থার আওতায় আসার ফলে বর্তমান জাতীয় পোর্টাবিলিটি ক্লাস্টারে রাজ্য/কেন্দ্রশাসিত অঞ্চলের সংখ্যা বেড়ে হয়েছে ২৬। এই ২৬টি রাজ্য/কেন্দ্রশাসিত অঞ্চলে এই ব্যবস্থা চালু হওয়ার ফলে সুফলভোগীরা গণবন্টন ব্যবস্থার আওতায় বিলি করা ভর্তুকি মূল্যে সব ধরনের খাদ্যশস্য ন্যায্য মূল্যের দোকানগুলি থেকে পাবেন। এক দেশ, এক রেশন কার্ড ব্যবস্থার মাধ্যমে ৬৫ কোটি সুফলভোগী ঐ ২৬টি রাজ্য/কেন্দ্রশাসিত অঞ্চলে যে কোনও ন্যায্য মূল্যের দোকান থেকে প্রাপ্ত খাদ্যশস্য সংগ্রহ করতে পারবেন।
বিস্তারিত বিবরণের জন্য https://pib.gov.in/PressReleasePage.aspx?PRID=1650379 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• পাঞ্জাব : কোভিড আক্রান্তের সংখ্যা ক্রমাগত বৃদ্ধি পাবার মধ্যেই রাজ্যের মুখ্যমন্ত্রী জানিয়েছেন, ১৬৭টি পুর শহর সহ শহর এলাকাগুলিতে সপ্তাহের শেষে সন্ধ্যা ৭টা থেকে ভোর ৫টা পর্যন্ত গ্রীষ্মকালীন কার্ফিউ সেপ্টেম্বরের শেষ পর্যন্ত কার্যকর থাকবে।
• হিমাচল প্রদেশ : রাজ্যের মুখ্যমন্ত্রী বর্ষা মরশুমে করোনা ভাইরাস সংক্রমণ দ্রুতগতিতে বৃদ্ধি পাওয়ার সম্ভাবনার প্রেক্ষিতে সাধারণ মানুষকে আরও সতর্কতা অবলম্বনে পরামর্শ দিয়েছে। প্রকাশ্য-স্থানে ফেসমাস্ক ব্যবহারের পাশাপাশি, সংক্রমণ প্রতিরোধে সাবান দিয়ে বারবার হাত পরিষ্কার রাখার আবেদন জানিয়েছেন তিনি।
• অরুণাচল প্রদেশ : রাজ্যে আরও ৭৮ জনের সংক্রমণের খবর মেলায় নিশ্চিতভাবে করোনায় আক্রান্তের সংখ্যা বেড়ে ১ হাজার ২২০ হয়েছে।
• আসাম : রাজ্যে গতকাল আরও ৩ হাজার ২৬৬ জনের সংক্রমণের খবর মেলায় করোনায় আক্রান্তের সংখ্যা ১ লক্ষ ৯ হাজার ছাড়িয়েছে। সুস্থ হয়েছেন ৮৫ হাজার ৪৫৮ জন। নিশ্চিতভাবে করোনায় আক্রান্তের সংখ্যা ২৩ হাজার ২৭৩ এবং মৃত্যু হয়েছে ৩০৬ জনের।
• মণিপুর : রাজ্যে আরও ১৪০ জনের সংক্রমণের খবর মেলায় নিশ্চিতভাবে করোনায় আক্রান্তের সংখ্যা বেড়ে ১ হাজার ৮৯৪ হয়েছে। সুস্থতার হার বেড়ে হয়েছে ৬৯ শতাংশ।
• মেঘালয় : স্বরাষ্ট্র মন্ত্রকের অনুরোধ সত্ত্বেও মেঘালয় সরকার রাজ্যের বাইরে থেকে আসা ব্যক্তিদের উপর নিষেধাজ্ঞা জারি রাখার সিদ্ধান্ত নিয়েছে। রাজ্যের তরফে এ ব্যাপারে জানানো হয়েছে, ভাইরাস সংক্রমণ প্রতিরোধে নিয়ন্ত্রণমূলক ব্যবস্থা হিসাবে এই সিদ্ধান্ত। এতে স্বরাষ্ট্র মন্ত্রকের নির্দেশিকা লঙ্ঘিত হয় না।
• মিজোরাম : রাজ্যে করোনায় আক্রান্তের সংখ্যা ১ হাজার ১২ জন এবং নিশ্চিতভাবে করোনায় আক্রান্তের সংখ্যা ৪২৩।
• নাগাল্যান্ড : রাজ্য সরকার আজ থেকে আন্তঃরাজ্য ও রাজ্যের ভেতরে যাতায়াতের উপর নিষেধাজ্ঞা প্রত্যাহার করেছে। তবে, সংক্রমিত এলাকাগুলিতে লকডাউন ৩০শে সেপ্টেম্বর পর্যন্ত কার্যকর থাকবে। এদিকে রাজ্যে করোনায় আক্রান্তের সংখ্যা ৩ হাজার ৯৫০।
• সিকিম : রাজ্যে আরও ১৮ জনের সংক্রমণের খবর মেলায় নিশ্চিতভাবে করোনায় আক্রান্তের সংখ্যা বেড়ে ৪১৪ হয়েছে। এখনও পর্যন্ত সুস্থ হয়েছেন ১ হাজার ২৩৭ জন।
• কেরল : রাজ্যে আজ আরও ৭ জনের করোনায় মৃত্যুর খবর মিলেছে। এর ফলে, মৃতের সংখ্যা বেড়ে ৩০১ হয়েছে। কোভিড-১৯ পরিস্থিতির মধ্যেই আজ যথাযথ নির্দেশিকা মেনে রাজ্যের ১৩টি কেন্দ্রে জেইই পরীক্ষা গ্রহণ করা হয়েছে। বর্তমানে ২৩ হাজার ৪৮৮ জন রোগীর চিকিৎসা চলছে।
• তামিলনাডু : কেন্দ্রশাসিত পন্ডিচেরীতে গত ২৪ ঘন্টায় আরও ১২ জনের মৃত্যুর খবর মেলায় করোনায় মৃতের সংখ্যা বেড়ে ২৪০ হয়েছে। আক্রান্তের সংখ্যা ১৪ হাজার ৭৬৬ এবং নিশ্চিতভাবে করোনায় আক্রান্ত হয়েছেন ৪ হাজার ৮৫১ জন। এদিকে তামিলনাডু’তে কোয়ারেন্টাইন সংক্রান্ত নতুন প্রোটোকল জারি করা হয়েছে। বিদেশ ভ্রমণকারীদের জন্য নমুনা পরীক্ষা বাধ্যতামূলক করা হয়েছে। রাজ্য সরকারের পক্ষ থেকে সমস্ত পার্ক, মল এবং উপাসনালয়ে থার্মাল স্ক্রিনিং, মাস্ক ও হ্যান্ড স্যানিটাইজারের ব্যবস্থা করা হয়েছে।
• কর্ণাটক : রাজ্য বিধানসভার অধিবেশনের পূর্বে সদস্যদের জন্য কোভিড নেগেটিভ সার্টিফিকেট বাধ্যতামূলক করা হয়েছে। এদিকে মহীশূরে ৪৭০ জন পুলিশ কর্মী করোনায় আক্রান্ত হয়েছেন।
• অন্ধ্রপ্রদেশ : রাজ্যের ৫২টি কেন্দ্রে আজ আইআইটি-গুলিতে ভর্তির জন্য জেইই মেন পরীক্ষা গ্রহণ করা হয়েছে। এই পরীক্ষায় ৮২ হাজার ৭০০-রও বেশি প্রার্থী অংশ নেন। চতুর্থ পর্যায়ের আনলক সংক্রান্ত নীতি-নির্দেশিকা অনুযায়ী, সকাল থেকে রাত ৯টা পর্যন্ত ব্যবসায়িক কাজকর্ম পরিচালনার অনুমতি দেওয়া হয়েছে।
• তেলেঙ্গানা : রাজ্যে গত ২৪ ঘন্টায় ২ হাজার ৭৩৪ জনের সংক্রমিত হওয়ার এবং ৯ জনের মৃত্যুর খবর মিলেছে। আক্রান্তের সংখ্যা বেড়ে ১ লক্ষ ২৭ হাজার ছাড়িয়েছে। নিশ্চিতভাবে আক্রান্তের সংখ্যা ৩১ হাজার ৬৯২। এখনও পর্যন্ত মৃত্যু হয়েছে ৮৩৬ জনের। রাজ্যগুলিতে আক্রান্তের সংখ্যা দ্রুত বৃদ্ধি পাওয়ায় কোভিড-১৯ সংক্রান্ত মানচিত্রে দ্রুত পরিবর্তন হচ্ছে।
• মহারাষ্ট্র : রাজ্যে গতকাল আরও ১১ হাজার ৮৫২ জনের সংক্রমণের খবর মেলায় করোনায় আক্রান্তের সংখ্যা ৭ লক্ষ ৯২ হাজার ছাড়িয়েছে। কেবল পুণে শহরেই আক্রান্ত হয়েছেন ১ লক্ষ ৭৫ হাজারেরও বেশি। এই শহরে নিশ্চিতভাবে করোনায় আক্রান্তের সংখ্যা ৫২ হাজার ১৭২। এদিকে রাজ্য সরকার আন্তঃজেলা যাতায়াতের ক্ষেত্রে নীতি-নির্দেশিকা সরল করেছে।
• গুজরাট : রাজকোটে করোনায় আক্রান্তের সংখ্যা ক্রমশ বৃদ্ধি পাওয়ার মধ্যেই উচ্চ পদস্থ স্বাস্থ্য আধিকারিক ও চিকিৎসকদের নিয়ে একটি দল পরিস্থিতি খতিয়ে দেখার জন্য শহরে এসে পৌঁছেছে। বিশেষজ্ঞ দলটি সরকারি ও বেসরকারি হাসপাতালে কোভিড-১৯ চিকিৎসা পরিষেবা ব্যবস্থা খতিয়ে দেখবে। এদিকে রাজ্যে গত ২৪ ঘন্টায় আরও ১ হাজার ২৮০ জনের সংক্রমণের খবর মিলেছে। বর্তমানে রাজ্যে নিশ্চিতভাবে করোনায় আক্রান্তের সংখ্যা ১৫ হাজার ৬৩১।
• রাজস্থান : রাজ্যে গত ২৪ ঘন্টায় নতুন করে ৬৭০ জনের সংক্রমিত হওয়ার এবং ৬ জনের মৃত্যুর খবর মিলেছে। এর ফলে, করোনায় আক্রান্তের সংখ্যা বেড়ে ৮২ হাজার ৩৬৩ ছাড়িয়েছে। নিশ্চিতভাবে করোনায় আক্রান্ত হয়েছেন ১৪ হাজার ৩৭২ জন। মৃত্যু হয়েছে ১ হাজার ৬২ জনের।
• মধ্যপ্রদেশ : রাজ্যে কেবল অগাস্ট মাসেই ৩২ হাজার ১৫৯ জন করোনায় আক্রান্ত হয়েছেন। অগাস্ট মাসের ৩১ তারিখ পর্যন্ত আক্রান্তের সংখ্যা বেড়ে হয়েছে ৬৩ হাজার ৯৬৫। জুলাই মাসের শেষে এই সংখ্যা ছিল ৩১ হাজার ৮০৬। রাজ্যে গত ২৪ ঘন্টায় ১ হাজার ৫৩২ জনের নতুন করে সংক্রমণের খবর মিলেছে। এখনও পর্যন্ত মৃত্যু হয়েছে ১ হাজার ৩৯৪ জনের। এর মধ্যে ৫২৭ জন বা ৩৭.৮ শতাংশ ক্ষেত্রে মৃত্যু হয়েছে কেবল অগাস্ট মাসে।
CG/BD/SB
(Visitor Counter : 144